EkBass/fiwiki-20250220-pages-articles huggingface dataset:
Georg Leber

Georg Leber (7. lokakuuta 1920 – 21. elokuuta 2012) oli saksalainen poliitikko. Leber syntyi Obertiefenbachissa, lähellä Limburg an der Lahnia. Palveltuaan toisen maailmansodan aikana Saksan ilmavoimissa, Luftwaffessa, hän liittyi vuonna 1947 Saksan sosiaalidemokraattiseen puolueeseen. Hän oli Saksan liittopäivien jäsenenä vuosina 1957–1983. Leber toimi muun muassa Saksan puolustusministerinä 1972–1978. Leber kuoli pitkän sairauden jälkeen elokuussa 2012. == Lähteet == == Aiheesta muualla == Luokka:Saksan ministerit Luokka:Puolustusministerit Luokka:Saksalaiset sosiaalidemokraattiset poliitikot Luokka:Vuonna 1920 syntyneet Luokka:Vuonna 2012 kuolleet
Salvador Sánchez

Salvador Sánchez Santiago (26. tammikuuta 1959 – 12. elokuuta 1982) oli meksikolainen höyhensarjan ammattilaisnyrkkeilijä ja höyhensarjan maailmanmestari. Sánchez, joka ryhtyi ammattilaiseksi jo 16 vuoden iässä vuonna 1975, voitti uransa 18 ensimmäisestä ammattilaisottelusta 17 tyrmäyksellä. Vaikka hän oli ruumiinrakenteeltaan pitkä ja laiha, oli hän myös voimakas iskijä. 9. syyskuuta 1977 hän pääsi haastamaan Antonio Becerran Meksikon kääpiösarjan mestaruudesta, mutta hävisi 12-eräisen kamppailun lopulta tuomariäänin. Kyseinen tappio jäi hänen uransa ainoaksi. 2\. helmikuuta 1980 Sánchez kohtasi yhdeksän kertaa peräkkäin mestaruuttaan onnistuneesti puolustaneen kovaiskuisen Danny Lopezin WBC:n höyhensarjan mestaruusottelussa ja voitti kamppailun 13. erässä teknisellä tyrmäyksellä. Hän puolusti mestaruuttaan saman vuoden aikana Ruben Castilloa, uudelleen Lopezia teknisellä tyrmäyksellä, Patrick Fordia ja tulevaa mestaria Juan LaPortea vastaan. Seuraavana vuonna Sánchez voitti puolustusotteluissa Roberto Castanonin teknisellä tyrmäyksellä kymmenennessä erässä, WBC:n alemman höyhensarjan mestarin, tuolloin vielä voittamatonta ja 33:sta ottelustaan 32 tyrmäyksellä voittaneen Wilfredo Gomezin kahdeksannen erän tyrmäyksellä, ja uransa viimeiseksi jääneessä ottelussaan ja yhdeksännessä perättäisessä mestaruuden puolustuksessaan 21. kesäkuuta nuoren ja aggressiivisen ghanalaisen tulevan maailmanmestarin Azumah Nelsonin 15. erässä teknisellä tyrmäyksellä. Kolmen viikon kuluttua hän kuoli liikenneonnettomuudessa uuden Porsche-urheiluautonsa ratissa vain 23-vuotiaana. ==Lähteet== *Salvador Sánchez International Boxing Hall of Famen sivuilla *Ammattilaisottelut Boxrec-tietokannassa Luokka:Meksikolaiset nyrkkeilijät Luokka:Liikenneonnettomuudessa kuolleet Luokka:Vuonna 1959 syntyneet Luokka:Vuonna 1982 kuolleet
Wacław Sierpiński

Wacław Sierpiński (14. maaliskuuta 1882 Varsova – 21. lokakuuta 1969 Varsova) oli puolalainen matemaatikko. Hänet tunnetaan erityisesti lukuteorian, funktioteorian ja topologian kehitykseen liittyvästä työstään. Sierpiński julkaisi uransa aikana yli 700 artikkelia ja 50 kirjaa. Sierpiński mukaan on nimetty kolme tunnettua fraktaalia (Sierpińskin kolmio, Sierpińskin matto ja Sierpińskin käyrä). Myös Sierpinskin luvut ja Sierpinskin epäyhtälö on nimetty hänen mukaansa. == Koulutus == Sierpiński aloitti yliopisto-opintonsa Varsovan yliopistossa vuonna 1899 ja valmistui neljä vuotta myöhemmin. Vuonna 1903 hänen ollessaan yhä opiskelija, Varsovan yliopiston Matematiikan ja fysiikan laitos palkitsi Sierpińskin parhaasta lukuteoriaan liittyvästä esseestä. Hän ei kuitenkaan ollut halukas julkaisemaan työtään venäjänkielisenä, ja se julkaistiin vasta vuonna 1907 Samuel Dicksteinin lehdessä The Works of Mathematics and Physics. Valmistuttuaan vuonna 1904 Sierpiński työskenteli matematiikan ja fysiikan opettajana Varsovassa. Koulun mentyä lakkoon Sierpiński päätti siirtyä Krakovaan suorittaakseen tohtorintutkinnon. Sierpiński oli Stanisław Zaremban oppilaana Jagellon yliopistossa, jossa hän opiskeli myös astronomiaa ja filosofiaa. Sierpiński sai tohtorin arvonsa vuonna 1908 ja hänet nimitettiin Lwówin yliopistoon (nyk. Lvivissä Ukrainassa). == Lähteet == Luokka:Puolalaiset matemaatikot Luokka:Ranskan tiedeakatemian jäsenet Luokka:Vuonna 1882 syntyneet Luokka:Vuonna 1969 kuolleet
Hitsauskoordinaattori

Hitsauskoordinaattori on henkilö, joka on vastuussa yrityksen hitsausmenetelmien pätevöinnistä. Hitsauskoordinaattorin tehtävät ja vastuut on määritelty standardissa SFS-EN ISO 14731. Hitsauskoordinaattorin tehtäviin valmiuksia antaa pätevöityminen kansainväliseksi hitsausinsinööriksi, kansainväliseksi hitsausteknikoksi tai kansainväliseksi hitsausneuvojaksi. Suomessa tutkintoja voi suorittaa Suomen Hitsausteknillisen Yhdistyksen (SHY) hyväksymissä teknillisissä yliopistossa ja ammattikorkeakouluissa. == Lähteet == Luokka:Metallialan ammatit
Broken

Broken (tunnetaan myös nimellä Halo 5) on yhdysvaltalaisen Nine Inch Nails -yhtyeen EP-levy vuodelta 1992. ==Taustaa== Broken on myynyt Yhdysvalloissa platinaa, ja kappale ”Wish” sai Grammy-palkinnon vuonna 1993. Broken sisältää kaksi lainakappaletta, jotka ovat kuultavissa 91 tyhjän raidan jälkeen. Physical on lainakappale yhtyeen Adam and the Ants kappaleesta Physical (You're So). Suck on lainakappale yhtyeen Pigface samannimisestä kappaleesta, ja jonka riveissä myös Nine Inch Nailsin keulakuva Trent Reznor on vaikuttanut. Brokenin jälkeen julkaistiin albumin remix-versio Fixed. Alun perin julkaisu sisälsi kaksi CD:tä, joista ensimmäinen sisälsi kuusi kappaletta ja toinen kappaleet ”Physical” ja ”Suck”, mutta kauppaketjujen alettua myydä EP:tä ilman bonuslevyä yhtye yhdisti bonusraidat samalle levylle. ==Lyhytelokuva== EP:stä tehtiin myös lyhytelokuva The Broken Movie, joka piti julkaista yleiseen levitykseen, mutta sen graafisen ja shokeeraavan sisällön vuoksi sitä ei julkaistu. Kappaleista ”Pinion”, ”Wish”, ”Help Me I Am in Hell”, ”Happiness in Slavery” ja ”Gave Up” tehtiin musiikkivideot kyseiseen elokuvaan, ja ainoastaan kappaleen ”Wish” musiikkivideota näytettiin musiikkikanava MTV:llä, sillä musiikkivideo ei sisältänyt väkivaltaa. ==Kappaleet== # # # # # # # * # ==Kokoonpano== * Trent Reznor – laulu, bassot, kitarat, kosketinsoittimet, ohjelmointi * Martin Atkins – rummut * Chris Vrenna – rummut, ohjelmointi, biitit ==Aiheesta muualla== *Halo 5 NINCollector.comissa *Halo 5 -sanoitukset *Broken (US CD) Discogs.comissa *Broken (US Cassette) Discogs.comissa *Broken (UK CD) Discogs.comissa *Broken (UK LP) Discogs.comissa *Broken (BR LP) Discogs.comissa Luokka:Nine Inch Nailsin albumit Luokka:Vuoden 1992 EP:t
Fixed

Fixed (tunnetaan myös nimellä Halo 6) on yhdysvaltalaisen yhtyeen Nine Inch Nailsin remix-EP vuodelta 1992. Albumi sisältää uudelleen miksattuja versioita Brokenin materiaalista, sekä yhden uuden kappaleen "Throw This Away". ==Kappaleet== # # # # # # ==Aiheesta muualla== *Virallinen NIN sivusto *Halo 6 NINCollector.comissa *Fixed (US CD5") discogs.comissa *Fixed (FR CD5") discogs.comissa *Fixed (UK 12") discogs.comissa *Halo 6 -sanoitukset Luokka:Vuoden 1992 EP:t Luokka:Vuoden 1992 remix-albumit Luokka:Nine Inch Nailsin albumit
Esiliina

Esiliina on kankaasta tai muusta materiaalista valmistettu vaate, joka peittää kehon etupuolen. Ravintolatyöntekijät käyttävät esiliinaa hygieenisistä syistä, mutta monilla muilla aloilla sitä käytetään suojaamaan vaatteita lialta tai vartaloa vaurioilta. Esiliina on univormun osa useissa ammateissa, kuten tarjoilijoilla ja sairaanhoitajilla. Naiset käyttävät sitä myös joskus koristevaatteena. Esiliinoja valmistetaan monista eri materiaaleista erilaisiin käyttötarkoituksiin. Kumisia esiliinoja käyttävät vaarallisten aineiden parissa työskentelevät henkilöt. Säteilyn lähettyvillä toimivat henkilöt käyttävät lyijystä valmistettuja esiliinoja. Sepät saattavat pukea painavia nahkaisia esiliinoja, joissa on paljon taskuja työkaluille. ==Esiliina kielikuvana== Aikoinaan esiliina oli siveyden suojavaate, mutta se myös varjeli naista pahalta silmältä. Nuoren neidon kunniallisuus ja seksuaalinen koskemattomuus voitiin taata siten, että hänen mukaansa lähti esiliinaa käyttävä nainen. Näin vaate antoi nimen myös käyttäjälle: esiliina alkoi tarkoittaa yleensä vanhempaa naista, joka toimii nuoren naisen suojelijana miesseurassa. Suomessa tällaisia esiliinoja on ollut säätyläispiireissä. Nykyisin esiliinat suojelevat kansainvälisissä kauneuskilpailuissa missejä.Kuninkaan esiliina , Kotus.fi. Julkaistu alun perin Helsingin Sanomissa 30.3.2004, päivitetty 27.6.2007, viitattu 3.7.2014. ==Lähteet== == Aiheesta muualla == Luokka:Suojavaatteet Luokka:Asusteet
Ain’Elisabet Pennanen

Ain'Elisabet Pennanen (30. syyskuuta 1881 Käkisalmi – 13. helmikuuta 1945 Porvoo) oli suomalainen prosaisti ja runoilija. Pennasen vanhemmat olivat Heikki Pennanen ja Maria Sofia Sjödahl. Hän pääsi ylioppilaaksi 1902 ja suoritti talouskoulun opettajatarkurssin 1904.Aikalaiskirja 1920, s. 349–350. Helsinki: Otava 1920. Ollessaan näyttelijänä Tampereen Teatterissa Pennanen tapasi näyttelijä Aarne Orjatsalon. Heillä oli lyhyt suhde, josta syntyi vuonna 1906 Jarno Pennanen. Tapauksesta syntyi skandaali Tampereella, koska Ain’Elisabet Pennanen kieltäytyi menemästä naimisiin Orjatsalon kanssa ja kasvatti poikansa yksinhuoltajana. Hän kirjoitti myös suhteesta avainromaanin Voimaihmisiä (1906), jossa Orjatsalo esiintyi hirviömäisen viettelijän, kapellimestari Georg Braunin muodossa. Samoihin aikoihin Pennanen julkaisi myös esikoisrunokokoelmansa Tshandalan vanki (1907). Pennanen oli tämän jälkeen naimisissa 1911–1918 ruotsalaisen tohtori Bruno Rolfin kanssa. Avioliitosta syntyi Mirko-niminen poika, joka jäi kuitenkin avioerossa isänsä huostaan. Pennasella oli myös suhde erääseen italialaiseen taidemaalariin, mutta mies jätti Pennasen, kun heidän lapsensa syntyi kuolleena. Ensimmäisen maailmansodan aikaan Pennanen muutti 1916 Jyväskylään, jossa hän tutustui runoilija Juhani Siljoon. Siljon äiti ja sisar Miili Airila eivät hyväksyneet heidän suhdettaan vaan käynnistivät eronnutta Pennasta vastaan parjauskampanjan. Suomen sisällissodan aikana Juhani Siljo lähti sotaan valkoisten joukoissa osaksi näitä kiistoja pakoon. Siljon haavoituttua Pennanen matkusti Tampereelle etsimään häntä. Siljo kuoli haavoihinsa sairaalassa keväällä 1918, koska hän ei suostunut jalkansa amputoimiseen. Siljon kirjallinen jäämistö jäi Pennasen haltuun, ja hän toimitti keskeneräisen runo- ja aforismiteoksen Selvään veteen julkaistavaksi. 1920-luvun alkuvuosien jälkeen Pennanen julkaisi seuraavan kirjansa vasta 1943. Kirja oli Huomensynty-niminen runokokoelma, joka sisälsi muun muassa hänen kirjoittamiaan tankarunoja. Pennanen oli luultavasti ensimmäinen, joka käänsi suomeksi japanilaisia tanka- ja haikurunoja. Pennasen kuoleman jälkeen ilmestyi 1968 hänen poikansa Jarno Pennasen toimittamana romaani Kaksi raukkaa. Pennanen kuvasi romaanissa suhdettaan Juhani Siljoon. Hän oli aloittanut sen kirjoittamisen jo 1930-luvulla. Pennaselle myönnettiin vuonna 1919 valtion kirjallisuuspalkinto. ==Teokset== * Voimaihmisiä. Otava 1906 * Tschandalan vanki, runokokoelma. Otava 1907 * Rossit, näytelmä. Otava 1917 * Palkkapiian päiväkirja, romaaninovelli. Otava 1918 * Arvolan kauhea lapsi: pieni komedia. Otava 1919 * Ja se laiva lähti kuitenkin!: kolminäytöksinen avioliittodraama. Otava 1919 * Vuorenviemät, romaani. Otava 1920 * Erään perhosen joululahja. Otava 1921 * Erään perhosen joulukirja. 1921 * Huomensynty, runoja. WSOY 1943 * Kaksi raukkaa: kahden runoilijan rakkaus. WSOY 1968 (jälkeenjääneen käsikirjoituksen painoasuun toimittanut Jarno Pennanen) ==Lähteet== * (. Arkistoitu 30.4.2013) ==Viitteet== Luokka:Suomalaiset kirjailijat Luokka:Suomalaiset runoilijat Luokka:Vuonna 1881 syntyneet Luokka:Vuonna 1945 kuolleet
Germaine Tillion

Germaine Tillion (30. toukokuuta 1907 - 19\. huhtikuuta 2008) oli ranskalainen antropologi. Hänet muistetaan parhaiten työstä, jonka hän teki 1950-luvulla Algeriassa Ranskan hallituksen hyväksi. Tillionille myönnettiin vuonna 1977 Prix mondial Cino Del Duca. Hänellä on lisäksi Kunnialegioonan suurristi. Tillion syntyi Allègressa, Haute-Loiren departementissa, ja opiskeli antropologiaa Marcel Maussin johdolla. Hän kävi Algeriassa jo 1930-luvulla ja teki huomattavaa tutkimustyötä Aurès'n alueen berberi- ja chaoui-kansoista. Hän selvisi toisessa maailmansodassa Saksan keskitysleiriltä. == Lähteet == Luokka:Ranskalaiset antropologit Luokka:Vuonna 1907 syntyneet Luokka:Vuonna 2008 kuolleet Luokka:Yli satavuotiaiksi eläneet ranskalaiset
Seppo Sutela

Seppo Sutela (s. 16. lokakuuta 1956) on suomalainen urheiluvaikuttaja. Sutela toimi vuosina 2006-2008 HC TPS Turku Oy:n toimitusjohtajana. Hän jatkoi edellisen toimitusjohtajan Jouko Narvanmaan tehtäviä tämän irtisanouduttua alkuvuodesta 2006. Sutela on tehnyt pitkän uran eri yritysten johtoportaissa (Nokia, SOK, Karhu-Titan). Jääkiekko on hänelle tuttu urheilulaji entuudestaan, koska hän pelasi junioritasolla Oulun Kärpissä sekä jääpalloa Oulun Luistinseurassa ja WP-35:ssä. Erimielisyydet WP 35:n valmentajan kanssa johtivat kuitenkin jääpallouran lopettamiseen. Tämän jälkeen Sutela keskittyi jääkiekkoon. Luokka:Suomalaiset jääkiekkovaikuttajat Luokka:Nokian henkilöstö Luokka:Vuonna 1956 syntyneet Luokka:Elävät henkilöt
Lawrence Lucie

Lawrence Lucie (18. joulukuuta 1907 – 14. elokuuta 2009) oli yhdysvaltalainen jazz-kitaristi. Lucie syntyi Virginian osavaltiossa ja soitti lapsena banjoa, viulua ja mandoliinia. Muutettuaan New Yorkiin hän opiskeli banjonsoittoa Brooklynissä. Ammattiuransa alussa hän siirtyi kuitenkin kitaraan. Lucie on ollut mukana useilla tärkeiden kokoonpanojen levytyksillä. Hän on toiminut lähinnä rytmikitaristina eikä ole juurikaan luonut soolouraa. Hän soitti mukana mm. Duke Ellingtonin, Benny Carterin, Fletcher Hendersonin, Mills Blue Rhythm Band, Coleman Hawkinsin sekä Louis Armstrongin yhtyeissä. Hän keikkaili myös Luis Rossellin, Louie Bellsonin ja Cozy Colen kanssa. Luciesta tuli kysytty studiomuusikko. 1970- ja 1980-luvuilla hän levytti omalle Toy- yhtiölleen easy listening -LP-julkaisuja, joilla monesti oli mukana hänen vaimonsa. == Muuta == * Lawrence Lucie toimi bestmanina Louis Armstrongin häissä 1942. == Lähteet == Luokka:Yhdysvaltalaiset jazzkitaristit Luokka:Yli satavuotiaiksi eläneet yhdysvaltalaiset Luokka:Vuonna 1907 syntyneet Luokka:Vuonna 2009 kuolleet
Seppo Uusi-Oukari

Seppo Uusi-Oukari (s. 19. joulukuuta 1947 Kankaanpää) on entinen suomalainen pesäpalloilija ja SM-sarjan moninkertainen lyöjäkuningas. Hänen kasvattajaseuransa on Kankaanpään Maila, jossa hän peliuransa jälkeen toimi pelinjohtajana. Lempinimellä "Batu" tunnettu Uusi-Oukari on lyönyt uransa aikana pesäpallon SM-sarjassa 527 juoksua. Hän oli ennätyksellisesti kuutena vuotena (1971–1976) peräkkäin pesäpallon SM-sarjan lyöjäkuningas. Vasta vuosituhannen vaihteessa Simo Eerikäinen ja Sami Ahola ohittivat Uusi-Oukarin lyötyjen juoksujen määrässä. Vuonna 1976 Uusi-Oukari valittiin Vuoden pesäpalloilijaksi.Kankaanpää.fi Vuonna 2001 Uusi-Oukari todettiin syylliseksi ns. sopupelijupakassa.Pesis.fi Hänet tuomittiin ehdolliseen vankeuteen ja 7940 markan korvauksiin.MTV3 2001 Luettu 28.4.2007 == Saavutukset == === Pelaajana === * 2 SM-hopeaa: 1971, 1972 * 2 SM-pronssia: 1969, 1975 * 7 Itä- Länsi-ottelua: 1971, 1972, 1974–1978 * Pesäpallon lyöjäkuningas (6): 1971, 1972, 1973, 1974, 1975, 1976 * Vuoden pesäpalloilija: 1976 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ === Pelinjohtajana === * 1 SM-pronssi: 1988<ref name="PJ-mitalit> == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1947 syntyneet Luokka:Elävät henkilöt
Further Down the Spiral

Further Down the Spiral on Nine Inch Nails -yhtyeen vuonna 1995 julkaistu remix-albumi, joka pohjautuu vuoden 1994 menestysalbumiin The Downward Spiral. Albumi on yhtyeen myydyin remix-albumi, ja se on myynyt Yhdysvalloissa platinaa. Albumilla on mukana mm. kitaristi Dave Navarro Rick Rubinin Piggyn remix-versiossa, jonka Reznor otti NIN:n livesettiin mukaan myöhemmin, koska oli vakuuttunut sen paremmuudesta alkuperäiseen versioon verrattuna. The Downward Spiral -albumin kappaleet ”Mr Self Destruct”, ”Piggy”, ”Hurt” ja ”Eraser” ovat remix-kappaleina ja loput kappaleet ovat liitoksissa muuten albumin teemaan. Albumista on julkaistu eri versio USA:ssa ja Isossa- Britanniassa, joissa on hieman eri kappalejärjestys ja kappaleluettelo. ==Kappaleet== Kummatkin versiot sisältävät samanlaiset remixaukset kappaleista ”Piggy (Nothing Can Stop Me Now)”, ”The Art of Self Destruction, Part One”, ”The Downward Spiral (The Bottom)”, ”Eraser (Denial; Realization)” ja ”Self Destruction, Final” ja täysin uuden kappaleen ”At the Heart of It All”. ===USA (tunnetaan myös nimellä Halo 10)=== # ”Piggy (Nothing Can Stop Me Now)” (remixaus Rick Rubin) (Dave Navarro kitarassa) – 4:02 # ”The Art of Self Destruction, Part One” (remixaus Nine Inch Nails, Sean Beavan, Brian Pollack) – 5:41 # ”Self Destruction, Part Two” (remixaus by J. G. Thirlwell) – 5:37 # ”The Downward Spiral (the bottom)” (remixaus John Balance, Peter Christopherson, Drew McDowall, Danny Hyde) – 7:28 # ”Hurt (Quiet)” (remixaus Trent Reznor) – 5:08 # ”Eraser (Denial; Realization)” (remixaus Balance, Christopherson, McDowall, Hyde) – 6:33 # ”At the Heart of It All” (Aphex Twin) – 7:14 # ”Eraser (Polite)” (remixaus Balance, Christopherson, McDowall, Hyde) – 1:15 # ”Self Destruction, Final” (remixaus J. G. Thirlwell) – 9:52 # ”The Beauty of Being Numb” (osa A: remixaus Nine Inch Nails, Beavan, Pollack; osa B: Aphex Twin) – 5:06 # ”Erased, Over, Out” (remixaus Balance, Christopherson, McDowall, Hyde) – 6:00 ===UK (tunnetaan myös nimellä Halo 10 V2)=== # ”Piggy (Nothing Can Stop Me Now)” (remixaus Rick Rubin) (Dave Navarro kitarassa) – 4:02 # ”The Art of Self Destruction, Part One” (remixaus Nine Inch Nails, Beavan, Pollack) – 5:41 # ”Self Destruction, Part Three” (remixaus by Thirlwell) – 3:28 # ”Heresy (Version)” (remixaus Charlie Clouser) – 5:19 # ”The Downward Spiral (The Bottom)” (remixaus by Balance, Christopherson, McDowall, Hyde) – 7:28 # ”Hurt (Live)” – 5:07 # ”At the Heart of It All” (Aphex Twin) – 7:14 # ”Ruiner (Version)” (remixaus Clouser) – 5:35 # ”Eraser (Denial; Realization)” (remixaus Balance, Christopherson, McDowall, Hyde) – 6:33 # ”Self Destruction, Final” (remixaus Thirlwell) – 9:52 ==Aiheesta muualla== *nin.com *Halo 10 -sanoitukset *Halo 10 NINCollector.comissa *discogs.com: Further Down the Spiral (US CD) *discogs.com: Further Down the Spiral (UK CD) Luokka:Vuoden 1995 remix-albumit Luokka:Nine Inch Nailsin albumit Luokka:Rick Rubinin tuottamat albumit
Herbert Lom

Herbert Lom (11. syyskuuta 1917 – 27. syyskuuta 2012) oli tšekkiläissyntyinen näyttelijä. Lom syntyi Prahassa ja teki elokuvadebyyttinsä Tšekkoslovakiassa vuonna 1937. Hän muutti Britanniaan vuonna 1939 ja esiintyi muun muassa ylikomisario Dreyfusina Vaaleanpunainen pantteri -elokuvasarjassa vuosina 1964–1993. Hän oli vuodesta 1948 alkaen naimisissa Dina Schean kanssa, mutta pari otti avioeron vuonna 1971. Lomin elokuvien joukossa ovat muun muassa Spartacus (1960), Suuren oopperan kummitus (1962) ja Verenhimoinen Dracula (1970). Hän julkaisi näyttelijänuransa ohessa kaksi historiallista romaania. ==Lähteet== == Aiheesta muualla == * Herbert Lomin muistokirjoitus Helsingin Sanomissa * Luokka:Tšekkiläiset näyttelijät Luokka:Englantilaiset näyttelijät Luokka:Vuonna 1917 syntyneet Luokka:Vuonna 2012 kuolleet
Juha Metsäperä

Juha Metsäperä (s. 11. huhtikuuta 1979 Oulu) on suomalainen iskelmälaulaja. Hän tuli tunnetuksi vuonna 2006 albumillaan "Pienen hetken". Metsäperällä on oma Resiina-yhtye, jonka kanssa hän keikkailee ympäri Suomea. Hän keikkaili noin 150 keikan vuositahdilla vuonna 2012. Hän on myös itse osallistunut kappaleidensa säveltämiseen ja sanoittamiseen muun muassa "Olen lähelläsi" -albumilla. Juha Metsäperän kappale "Äiti" saavutti suurta suosiota "The Voice of Finlandissa" Jesse Kaikurannan tulkitsemana. Metsäperä aloitti Taikakuu- yhtyeen solistina elokuussa 2014 korvaten Janne Raappanan.http://www.magnumlive.fi/taikakuulle-uusi-solisti-juha-metsapera- janne-raappanan-tilalle/ == Levytykset == * Pienen hetken (2006) * Opitko rakastamaan (2007) * Olen lähelläsi (2009) * Hyvä sydän (2012) ==Lähteet== == Aiheesta muualla == * Juha Metsäperän virallinen sivusto * Juha Metsäperä levy-yhtiö Warner Music Finland sivustolla * Juha Metsäperä lauluntekijänä - Fono.fi Luokka:Suomalaiset iskelmälaulajat Luokka:Suomalaiset laulaja- lauluntekijät Luokka:Syntymävuosi puuttuu Luokka:Elävät henkilöt
Värttinä (albumi)

Värttinä on vuonna 1987 ilmestynyt kansanmusiikkiyhtye Värttinän ensimmäinen albumi, joka julkaistiin alun perin omakustanteena. Mipu Music julkaisi sen uudelleen Suomessa 1992. Lisäksi levy on ilmestynyt vuonna 1997 Japanissa sekä Yhdysvalloissa, jossa se julkaistiin nimellä The First Album. Levyllä 21-jäseninen Värttinä tulkitsee perinteisiä karjalaisia kansanlauluja, jotka yhtyeelle on sovittanut sen perustajajäseniin kuuluva Sari Kaasinen.Värttinä Evolution Värttinä Ofiicial Homepage. Viitattu 11.9.2014. == Kappaleet == Japanin julkaisussa Ruskie neitsyt on siirretty 15. kappaleeksi Tsiiputuksen jälkeen. #Ruskie neitsyt – 2:19 #Mainitus – 1:35 #Lehmän tanssi – 4:03 #Miss' on miun armahin – 3:57 #Mie tahon tasaista miestä – 1:18 #Juhon kontra – 1:34 #Tutskovin polska – 1:53 #Suojärven katrilli – 2:25 #Karjalainen kehtolaulu – 4:05 #Varrii ompi zaijuvesj – 2:08 #Koiviston polska – 1:35 #Duetto – 1:35 #Melkutus – 1:43 #Sade – 3:25 #Tsiiputus – 1:25 #Sekatyylipolkka – 2:19 #Ompa tietty tietyssäni – 3:31 == Lähteet == == Aiheesta muualla == * Värttinä discogs.com -sivustolla Luokka:Värttinän albumit Luokka:Vuoden 1987 esikoisalbumit
Kyläpöllönen

Kyläpöllönen (Otus scops), aiemmalta nimeltään kääpiösarvipöllö, on Etelä- Euroopassa sekä läntisessä ja keskisessä Aasiassa tavattava pöllölintu. Se muuttaa talveksi Saharan eteläpuoliseen Afrikkaan. Väritykseltään lintu on ruskean- ja harmaankirjava. Naama on vaaleampi kuin muu ruumis. Kyläpöllösen siivet ovat pitkät ja soveltuvat hyvin muuttamiseen. Kooltaan lintu on 19–21 cm ja sen siipiväli on 47–54 cm. Kyläpöllönen elää avoimilla metsämailla, puistoissa ja puutarhoissa. Se munii tavallisesti 3–6 munaa puun koloon. Ravinnokseen laji käyttää suurimmaksi osaksi hyönteisiä. Kyläpöllönen on enimmäkseen yöaktiivinen. Sen kutsuääni on matala vihellys. Kyläpöllöskannan suuruudeksi arvioidaan 150 000–180 000 yksilöä. Laji havaittiin Suomessa ensimmäistä kertaa Hämeenlinnan Hauholla kesäkuussa 2011.Rariteettikomitea tiedottaa: RK:n kokous Hangossa 3.–4.3.2012 Luettu 7.3.2012 Suomen toinen havainto tehtiin Hämeenlinnan Lammilla 22. toukokuuta 2018. == Lähteet == Luokka:Pöllöset
Vesiliikennejuopumus

Vesiliikennejuopumus on rikos, johon syyllistyy jos ohjaa alusta tai toimii muuten aluksen kulun turvallisuuteen vaikuttavissa tehtävissä yli yhden promillen humalassa tai jos kuljettajan kyky aluksen turvalliseen ohjailuun on huonontunut. Rangaistuksena on sakko tai enintään kahden vuoden vankeus. Tuomio vesiliikennejuopumuksesta ei aiheuta ajokortin hyllyttämistä, eikä ajokieltoa autolla. Arkikielessä vesiliikennejuopumusta kutsutaan usein ruorijuoppoudeksi. Vesiliikennejuopumuksesta ei tuomita, jos kyse on soutuveneestä tai siihen kooltaan tai nopeudeltaan tai muilta ominaisuuksiltaan rinnastettavasta vesikulkuneuvosta. Hallitus on kesällä 2012 hyväksynyt promillerajan laskemista puoleen promilleen ammattiliikenteessä. ==Lähteet== Luokka: Rikokset
Juha Kuokkanen

Juha Kuokkanen (s. 26. tammikuuta 1982 Tampere) on suomalainen entinen jääkiekkomaalivahti. Kuokkanen pelasi SaiPassa maalia 83:n SM-liigapelin verran. Lappeenrannan vuosien jälkeen Kuokkanen siirtyi kaudeksi 2005–2006 TuTon Mestis-joukkueeseen. Kaudella 2006–2007 hän pelasi unelmapelejä TuTon maalinsuulla ja oli tärkeä osatekijä TuTon pitkässä voittoputkessa. Kaudeksi 2007–2008 Kuokkanen siirtyi TPS:n maalille. Seuraavalla kaudella hänet vuokrattiin Tanska pääsarjan AaB Ishockeyn riveihin, kun Alexander Salák oli vienyt TPS:n ykkösvahdin paikan. Kuokkanen on pelannut yhdet nuorten MM-kisat ja jäi tuolloin Kari Lehtosen varjoon pelaten vain yhden pelin. Kuokkasen ammattilaisura loppui kauden 2008–2009 TPS:n sopimuksen jälkeen. ==Saavutukset== * 20-vuotiaiden MM-pronssi * Mestiksen paras maalivahti 2007 ==Lähteet== Luokka:Suomalaiset jääkiekkomaalivahdit Luokka:Vuonna 1982 syntyneet Luokka:Elävät henkilöt
Wendy Hiller

Wendy Margaret Hiller (15. elokuuta 1912 – 14. toukokuuta 2003) oli englantilainen näyttelijä. Hän aloitti uransa Mancheterissa, ja esiintyi tulevan aviomiehensä Ronald Gowin sovittamassa näytelmässä "Love on the Dole", mikä kiinnitti George Bernard Shawin huomion. Shawista tuli ystävä ja mentorii, ja hän halusi Hillerin Pygmalionin pääosaan näyttämöllä ja vuoden 1938 elokuvasovituksessa. Hiller voitti vuonna 1958 parhaan naissivuosan Oscar-palkinnon roolista elokuvassa Eri pöydissä. Hiller syntyi Bramhallissa ja oli vuosina 1937–1993 naimisissa Ronald Gowin kanssa. Hän kuoli kotonaan Beaconsfieldissä 90 vuoden iässä. Hän oli kaksi kertaa Golden Globe- ehdokkaana, elokuvista Eri pöydissä ja Rikotut leikit. == Lähteet == == Aiheesta muualla == * Luokka:Englantilaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1912 syntyneet Luokka:Vuonna 2003 kuolleet
Paul Parker

Paul Andrew Parker (s. 4. huhtikuuta 1964 West Ham, Lontoo) on englantilainen entinen jalkapalloilija, pelipaikaltaan puolustaja. Keskuspuolustaja Parker aloitti uransa Fulhamissa, josta siirtyi Queens Park Rangersiin. Intensiivisenä puolustajana tunnettu Parker vakuutti Englannin maajoukkueen valmentajan Bobby Robsonin taidoistaan ja debytoi Englannin paidassa vuonna 1989 ottelussa Albaniaa vastaan. Parker valittiin Englannin joukkueeseen vuoden 1990 MM-kisoihin. Englanti sijoittui lopulta neljänneksi. Elokuussa 1991 Manchester United osti Parkerin kahdella miljoonalla punnalla. Debyyttinsä hän teki jo samassa kuussa ottelussa Notts Countya vastaan. Yli sata ottelua ManUssa pelannut Parker edusti seuraa viisi kautta, jonka aikana hän oli mukana voittamassa muun muassa kolmea liigamestaruutta ja kahta liigacupia. Parin viimeisen United-kauden aikana Gary Neville korvasi Parkerin sekä seurajoukkueessa että maajoukkueessa. Parker oli sivussa maajoukkue tehtävistä 18 kuukautta, kunnes lokakuussa 1993 hänet kutsuttiin vuoden 1994 MM-kisojen karsintaotteluihin. Englanti hävisi karsintaottelun Alankomaille 2-0 ja Parker sai hyvästellä toivonsa toisesta edustuspaikasta MM-kisoissa, Englannin jäätyä kisojen ulkopuolelle. 1996 vapaalla siirrolla Manchester Unitedista lähtenyt westhamilainen edusti uransa aikana vielä Derby Countya, Sheffield Unitedia, Fulhamia, Chelseaa ja Farnborough Townia, jossa lopetti uransa vuonna 2000. Luokka:Englantilaiset jalkapalloilijat Luokka:Vuonna 1964 syntyneet Luokka:Elävät henkilöt
Musta Lindu

Musta Lindu on kansanmusiikkiyhtye Värttinän toinen albumi, joka ilmestyi vuonna 1989. Yhtyeen kokoonpano on sama kuin vuoden 1987 esikoisalbumilla Värttinä, levyllä laulaa ja soittaa kannelta 15 nuorta naismuusikkoa sekä akustisia soittimia kuusi nuorta miestä. Finlandia Records julkaisi albumin uudelleen vuonna 1998 nimellä Black Bird. ==Kappaleet== #Sorja poika (trad./Sari Kaasinen) – 2:58 #Musta lindu (trad./Kaasinen) – 3:02 #Itku (Kaasinen) – 5:11 #Ui ui (trad./Kaasinen) – 2:37 #Täst' se lähti toinen tahti (trad./Kaasinen) – 4:59 #Vot i kaalina (trad./Kaasinen) – 1:47 #Kadrilli (trad./Kaasinen) – 3:08 #Ämmät (trad./Kaasinen) – 2:33 #Kylä vuotti uuttaa kuuta (trad./Kaasinen) – 4:59 #Loitsu (Värttinän miehet) – 0:58 #Ruskie neitsyt (trad./Kaasinen) – 2:22 #Ruskoi reggae (trad./Kaasinen) – 3:15 #Ankaralaisen turistin maahanpanopolkka (trad./Kaasinen) – 2:12 == Aiheesta muualla == *Musta Lindu Värttinän kotisivut * Musta lindu discogs.com -sivustolla Luokka:Värttinän albumit Luokka:Vuoden 1989 albumit
Gerhard Unger

Gerhard Unger (26. marraskuuta 1916 – 4. heinäkuuta 2011) oli saksalainen tenori. Unger syntyi Bad Salzungenissa. Hän opiskeli Berliinissä ja aloitti ammattiuransa toisen maailmansodan jälkeen. Hän oli vuodesta 1947 Weimarin kansallisteatterin jäsen ja tuli vuonna 1952 kiinnitetyksi Berliinin valtionoopperaan. Hän lauloi Hampurin valtionoopperassa vuosina 1962–1973 ja Stuttgartin valtionoopperassa vuodesta 1961. Unger tunnetaan muun muassa Richard Wagnerin, Richard Straussin, Arthur Honeggerin, Carl Orffin, Johann Sebastian Bachin sekä Wolfgang Amadeus Mozartin tulkinnoistaan. Hän vieraili lukuisilla tärkeillä oopperalavoilla esimerkiksi Wienissä ja Dresdenissä. == Lähteet == Luokka:Saksalaiset oopperalaulajat Luokka:Tenorit Luokka:Vuonna 1916 syntyneet Luokka:Vuonna 2011 kuolleet
Miero

Miero on vuonna 2006 julkaistu Värttinän kymmenes studioalbumi. Albumi nousi Suomen virallisen listan sijalle 5. == Kappaleet == # # # # # # # # # # # # # == Arvostelut == * BBC: positiivinenBBC review * Soundi: Arttu Tolonen: Soundi 2/2006. == Lähteet == == Aiheesta muualla == * Miero discogs.com -sivustolla Luokka:Värttinän albumit Luokka:Vuoden 2006 albumit
Tatiana Rouba

Tatiana Rouba Beniarz (s. 15. syyskuuta 1983, Barcelona, Katalonia) on espanjalainen uimari, joka edusti kotimaataan kesäolympialaisissa 2004. Siellä hän osallistui kolmeen naisten uintiviestiin kotimaansa joukkueessa. Rouba voitti EM-hopeaa pitkällä radalla 4x200 metrin vapaauintiviestissä Berliinissä 2002. == Lähteet == *Espanjan olympiakomitea Luettu 27.4.2007 Luokka:Espanjalaiset uimarit Luokka:Vuonna 1983 syntyneet Luokka:Elävät henkilöt
The Fragile

The Fragile (tunnetaan myös nimellä Halo 14) on Nine Inch Nailsin vuonna 1999 julkaistu tupla-albumi. ==Taustaa== Albumi on myynyt kaksinkertaista platinaa kotimaassaan Yhdysvalloissa. Vaikka se onkin myynyt hyvin, se ei kuitenkaan ollut edellisen pitkäsoiton The Downward Spiralin kaltainen menestys maineessaan ja myynnissään. Albumi jatkaa edellisen studioalbumin juonta. Kappaleista "The Day the World Went Away" ja "We’re in This Together" julkaistiin singlet sekä kappaleesta "Into the Void" Australiassa. Levyn vinyylipainoksessa on kaksi kappaletta, jotka eivät ole mukana CD:llä, "10 Miles High" ja "The New Flesh", mutta ne löytyvät myös "We’re in this together" -CD-singlen B-puolelta. ==Kappaleet== ===Levy 1=== #"Somewhat Damaged" (Trent Reznor/Danny Lohner) – 4:31 #"The Day the World Went Away" – 4:33 #"The Frail" – 1:54 #"The Wretched" – 5:25 #"We’re in This Together" – 7:16 #"The Fragile" – 4:35 #"Just Like You Imagined" – 3:49 #"Even Deeper" (Trent Reznor/Danny Lohner) – 5:47 #"Pilgrimage" – 3:31 #"No, You Don’t" – 3:35 #"La Mer" – 4:37 #"The Great Below" – 5:17 ===Levy 2=== #"The Way Out Is Through" (Trent Reznor/Keith Hillebrandt/Charlie Clouser) – 4:17 #"Into the Void" – 4:49 #"Where Is Everybody?" – 5:40 #"The Mark Has Been Made" – 5:15 #"Please" – 3:30 #"Starfuckers, Inc." (Trent Reznor/Charlie Clouser) – 5:00 #"Complication" – 2:30 #"I’m Looking Forward to Joining You, Finally" – 4:13 #"The Big Come Down" – 4:12 #"Underneath It All" – 2:46 #"Ripe (With Decay)" – 6:34 ==Muusikot albumilla== *Trent Reznor - laulu, kitarat, sello, piano, syntetisaattorit, ohjelmointi, bassot *Charlie Clouser - syntetisaattorit, ohjelmointi *Jerome Dillon - rummut (kappaleessa "We’re In This Together") *Page Hamilton - kitara (kappaleessa "No, You Don't") *Danny Lohner - rumpuohjelmointi, ambienssi, syntetisaattorit, kitara (kappaleissa "Somewhat Damaged", "Just Like You Imagined", "The Great Below", "Complication") *Bill Rieflin - rummut (kappaleessa "La Mer") *Mike Garson - piano (kappaleissa "Just Like You Imagined", "The Way Out Is Through" ja "Ripe (With Decay)") * Denise Milfort - laulu (kappaleessa "La Mer") * Kim Prevost - taustalaulu (kappaleessa "Into the Void") * Adrian Belew - kitara (kappaleissa "Just Like You Imagined", "The Great Below" ja "Where Is Everybody?") * Steve Duda - perkussiot (kappaleessa "Pilgrimage"), viulu (kappaleessa "Ripe (With Decay)") * Cherry Holly - trumpetti (kappaleessa "Pilgrimage") Näiden lisäksi monia eri muusikoita esiintyy taustalauluissa. Fragile, The Fragile, The Luokka:Bob Ezrinin tuottamat albumit
Pimeän valtias

Pimeän valtias on antagonisti ja vastakohta Luojalle fantasiakirjailija Robert Jordanin Ajan pyörä -kirjoissa. ==Juoni== Luoja kahlitsi Pimeän valtiaan (Shai'tan) Shayol Ghuliin heti luomisen hetkellä. Yritys vapauttaa Pimeän valtias johti Varjon sotaan, saidinin saastumiseen ja Legendojen aikakauden päättymiseen. ===Nimeäminen=== Kerrotaan, että Pimeän valtiaan oikean nimen lausuminen tuo huonoa onnea ja voi pahimmillaan johtaa tuhoon. Huonoa onnea manaavan ihmisen sanotaankin usein nimeävän Pimeän valtiasta. Huonon onnen ehkäisemiseksi Pimeän valtiaalle on kehittynyt useita kieroilmauksia kuten Valheiden Isä, Silmäinsokaisija, Hautain herra, Yön paimen, Sydämen turma, Torasydän, Ruohonpolte sekä Lehväntuho. Pimeän kulkijat ja Valitut käyttävät Pimeyden Valtiaasta nimitystä mahtava Pimeän ruhtinas. Luokka:Ajan Pyörä
Jorge Sánchez

José Jorge Sánchez Balsa (s. 9. helmikuuta 1977 Zaragoza) on espanjalainen uimari, joka edusti kotimaataan kesäolympialaisissa 2004. Siellä hän sijoittui 200 metrin selkäuinnissa 13. sijalle. == Lähteet == Luokka:Espanjalaiset uimarit Luokka:Vuonna 1977 syntyneet Luokka:Elävät henkilöt
Snow Angel

Snow Angel on Värttinän kokoelma-albumi, joka on julkaistu ainoastaan Tšekissä. Vuonna 2005 ilmestynyt levy sisältää kappaleita yhtyeen albumeilta Seleniko, Aitara, 6.12. ja iKi. == Kappaleet == Ensimmäisessä painoksessa kappale 19 oli kansiteksteissä mainitun Laulutytön sijasta Outona omilla mailla. Tämä korjattiin seuraavassa painoksessa. #Laiska #Sepän poika #Morsian #Tumala #Pirsta #Aitara #Äijö #Milja #Potran korean #Lieto #Travuska #Käppee #Nahkaruoska #Lemmennosto #Fanfaari #Kylä vuotti uutta kuuta #Ukko Lumi #Liigua #Laulutyttö #Vot i kaalina == Aiheesta muualla == *Snow Angel Indies Records (tšekiksi) Luokka:Värttinän albumit Luokka:Vuoden 2005 kokoelma- albumit
Sébastien Frey

Sébastien Jacques André Frey (s. 18. maaliskuuta 1980 Thonon-les-Bains, Haute- Savoie, Ranska) on ranskalainen entinen jalkapallomaalivahti. Hänen viimeiseksi seurakseen jäi turkkilainen Bursaspor. Hän on 189 senttimetriä pitkä. ==Seurajoukkueura== Frey aloitti ammattilaisuransa AS Cannesissa, jossa hän debytoi 20. syyskuuta 1997, vain 17-vuotiaana. Frey siirtyi kesällä 1998 italialaisseura Internazionaleen. Frey pelasi kauden 1999–2000 lainalla Hellas Veronassa. Italialainen urheilulehti Guerin Sportivo palkitsi Freyn kauden päätteeksi kauden parhaana Serie A:n pelaajana. Kesällä 2001 Parma osti hänet viidellä miljoonalla eurolla. Inter sai lisäksi riveihinsä Parman portugalilaispelaaja Sérgio Conceiçãon. Vuonna 2002 Frey voitti Parman riveissä Italian Cupin. Kaudeksi 2005–2006 Frey siirtyi ACF Fiorentinaan yhden vuoden lainasopimusella, jossa oli myös osto-optio. Lainakauden päätyttyä sopimus muutettiin pysyväksi. Frey edusti Fiorentinaa vuoteen 2011 asti ja pelasi seurassa kaikki kilpailut mukaan lukien yhteensä 218 ottelua. Frey siirtyi kaudeksi 2011–2012 italialaisseura Genoaan viisivuotisella sopimuksella. Kahden Genoassa pelatun kauden jälkeen Frey siirtyi turkkilaiseen Bursasporiin kolmen vuoden sopimuksella 15. heinäkuuta 2013. Frey pelasi Bursasporissa kaudella 2013–2014 yhteensä 39 ottelua, mutta kaudella 2014–2015 hän ei pelannut joukkueessa yhtäkään ottelua ja hänen sopimuksensa purettiin yhteisymmärryksessä heinäkuussa 2015. Frey ilmoitti joulukuussa 2015 lopettavansa uransa. == Maajoukkueura == Marraskuussa 2004 Frey kutsuttiin ensimmäistä kertaa mukaan Ranskan maajoukkueeseen otteluun Puolaa vastaan, mutta ei pelannut ottelussa. Frey teki maajoukkuedebyyttinsä 21. marraskuuta 2007 EM-karsintaottelussa Ukrainaa vastaan. Hän oli myös mukana Ranskan vuoden 2008 EM-joukkueessa, mutta ei pelannut turnauksessa Ranskan jäädessä alkulohkonsa viimeiseksi. Frey lopetti maajoukkueuransa elokuussa 2008 tuskastuttuaan päävalmentaja Raymond Domenechin pelaajavalintoihin. == Yksityiselämä == Freyn suvussa on ollut useita muita ammattilaisjalkapalloilijoita. Hänen isänsä Raymond Frey on entinen ammattilaismaalivahti ja isoisä André Frey pelasi aikoinaan maajoukkuetasolla. Myös hänen pikkuveljensä Nicolas Frey on entinen ammattilaispelaaja, joka edusti 12 vuoden ajan Chievo Veronaa. Freyn vuonna 2002 syntynyt poika Daniel Frey edustaa italialaisseura Cremonesea, joka nousi Serie A:han vuonna 2022. == Lähteet == Luokka:Ranskalaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Hans Leussink

Hans Leussink (2. helmikuuta 1912 Schüttorf – 16. helmikuuta 2008 Karlsruhe) oli saksalainen opettaja ja poliitikko. Hän toimi vuosina 1969–1972 maansa opetus- ja tutkimusministerinä Willy Brandtin hallituksessa. Luokka:Saksan ministerit Luokka:Vuonna 1912 syntyneet Luokka:Vuonna 2008 kuolleet
Ihminen, sielunsa kaltainen

Ihminen, sielunsa kaltainen () on Claes Anderssonin kirjoittama romaani, jonka WSOY julkaisi vuonna 1983. Romaanin päähenkilö on keski-ikäinen mies, Krister Bergh, joka on psykiatri ja nelihenkisen perheen isä. Hän pyrkii teoksen aikana arvottamaan elämäänsä uudella tavalla. Kirjan tapahtumat sijoittuvat Helsingin kantakaupunkiin, Espoon Kivenlahteen ja sairaalaan, jonka nimeä ei mainita. Claes Andersson kirjoitti kirjan alun perin ruotsiksi nimellä En mänska börjar likna sin själ. Vuonna 1983 kirja julkaistiin Elvi Sinervon kääntämänä käsikirjoituksesta suomeksi nimelle Ihminen, sielunsa kaltainen. Vuonna 1985 teos julkaistiin tanskaksi nimelle Et menneske kommer til at ligne sin sjæl. Veli-Matti Saikkosen ohjaama, vuonna 1998 Yle TV1:n Kotikatsomossa julkaistu televisioelokuva Vuoden viimeinen kesä perustuu romaaniin. == Rakenne == Teoksen alussa on sitaatti Michel Foucaultilta. Kirja jakautuu kolmeen jaksoon. Ensimmäinen jakso on nimeltään ”Talvi, kevät”, toinen on ”Kesäpäiväkirja” ja kolmas ”Syksy, talvi”. Ensimmäinen ja kolmas jakso jakautuvat numeroituihin lukuihin, toinen jakso puolestaan on päiväkirjaromaania, jonka kukin luku on yhden päivän päiväkirjamerkintä. Ensimmäisessä ja kolmannessa jaksossa kerronta vaihtelee lukujen välillä: käytössä on kaikkitietävä kertoja ja päähenkilön kirjoittamat kirjeet. == Lähteet == * === Viitteet === == Aiheesta muualla == * Kirjallisuuskritiikki. === Elokuvasta === * * * Luokka:Suomalaiset romaanit Luokka:Vuoden 1983 kirjat
Earl Butz

Earl Lauer Butz (3. heinäkuuta 1909 – 2. helmikuuta 2008) oli yhdysvaltalainen republikaanisen puolueen poliitikko. Hän toimi Yhdysvaltain maatalousministerinä vuosina 1971–1976, jolloin valtionpäämiehinä olivat presidentit Richard Nixon ja Gerald Ford. Butz sai vuonna 1981 tuomion veropetoksesta: hän oli ilmoittanut väärin vuonna 1978 ansaitsemansa tulot. Kuollessaan 98 vuoden ikäisenä hän oli iäkkäin elossa ollut entinen ministeri Yhdysvalloissa. == Lähteet == Luokka:Yhdysvaltain maatalousministerit Luokka:Vuonna 1909 syntyneet Luokka:Vuonna 2008 kuolleet Luokka:Yhdysvaltalaiset republikaanipoliitikot Luokka:Nixonin hallituksen jäsenet Luokka:Gerald Fordin hallituksen jäsenet
Moskva

Moskva tarkoittaa seuraavia asioita: * Moskva, Moskovan kaupungin venäjänkielinen nimi * Moskvajoki eli Moskovanjoki * Moskva, venäläinen kirjallisuuslehti * Moskva, vuonna 2022 uponnut venäläinen ohjusristeilijä
Fazer (täsmennyssivu)

Fazer tarkoittaa seuraavia: * Oy Karl Fazer Ab eli Fazer, Karamelli-Fazer, suomalainen makeisvalmistaja * Fazer, suomalainen kansainvälinen nuottien kustantamo * Musiikki-Fazer, suomalainen musiikkialan yritys 1897–1994, nykyinen omistaja Warner Music Finland uudelleen nimettynä. * F-Musiikki, nykyinen soitinkauppa ja musiikkialan yritys sekä yksi osa jonka Warner myi 1998 Musiikki-Fazerista * Fazerin musiikkikauppa, Musiikki-Fazerin 1919 uudelleen nimetty liikeyritys * Fazer Finnlevy, suomalainen 1966–1998 toiminut levy-yhtiö ja levymerkki Musiikki-Fazerilla * Fazer Records, Warnerin Fazer Finnlevyn levymerkki, joka toimi uusiotuotannon 1998 loputtuakin * Fazer Music, levymerkki pörssilistautuneella Fazer Musiikki Oy Fazer Musik Ab yhtiöllä 1989−1994 * Fazer Musiikki Oy Fazer Musik Ab, yritys 1989–1994, nykyinen omistaja Warner Music Finland uudelleen nimettynä. * Oy Musiikki- Fazer Musik Ab, yritys 1960–1989 * Fazer Piano, suomalainen Musiikki-Fazerin 1963–1989 omistama pianotehdas. Myyty Hellas Pianolle. == Henkilöt == Fazer on suku, jonka tunnettuja jäseniä ovat: * Edvard Fazer (1861–1943), suomalainen pianisti, impressaari ja oopperanjohtaja, Fazerin konserttitoimiston perustaja * Johan Georg Fazer (1889–1935), K. G. Fazerin poika ja Fazerin musiikkikaupan toimitusjohtaja * Karl Fazer (1866–1932), makeisyhtiön perustaja * Konrad Georg Fazer (1864–1940), yritysjohtaja ja diplomaatti, Fazerin musiikkikaupan perustaja, Karl Fazerin veli * Max Fazer (1854–1922), sokeritehtailija ja tukkukauppias * Peter Fazer (1934–1998), kilpapurjehtija ja Fazer-yhtiön toimitusjohtaja * Sven Fazer (1897–1985), Karl Fazerin poika ja Fazer-yhtiön toimitusjohtaja. ==Lähteet==
Qalandar-liike

Qalandar-liike on yksi islamilaisen, suufilaisen filosofian muodoista. Liike syntyi 1100-luvun lopussa ja levisi Iraniin, Afganistaniin, Intiaan ja Turkkiin. Liikkeen yksi perustajista oli Qutbaddin Haidar (1221). Kaupunkilaisnuoret tunsivat qalandar-liikkeen omakseen. Liikkeen jäsenet kiersivät usein maaseutua ja kyliin saapuessaan löivät rumpua ja tanssivat. Musiikki ja tanssi syrjäyttivät liikkeen piirissä rituaaliset rukoukset. Liike synnytti useita toisistaan erillään toimiva suuntauksia. Islamilaisissa maissa pukeutumissäännöt olivat keskiajalla ankarat. Tästä syystä qalandarit kulkivat yleensä alastomina tai pukeutuivat säkkikankaaseen tai taljoihin. Jotkut saattoivat kiinnittää turbaaniinsa pukinsarvet. Qalandarit herättivät aikoinaan huomiota ajelemalla kaikki kasvojensa karvat (parran, hiukset, viikset ja kulmakarvat). Toiset qalandarit ajoivat vain partansa, viiksensä tai tukkansa - tai päästivät ne kasvamaan ylipitkiksi. Hurufismin piirissä karvojen ajelulle kehittyi 1300-luvulla myös teoreettinen tarkoitus: heidän mukaansa ihmiskasvot ovat Jumalan näyttäytymisen paikka (teofania), ja näin ollen kasvojen karvoitus peittää todellisen kauneuden. He pitivät kaulassaan rautakahleita ja lävistivät sukupuolielimensä. Qalandarit käyttivät avoimesti huumeita ja alkoholia sekä käyttäytyivät julkisen anarkistisesti. He sanoutuivat irti vanhoillisesta arvomaailmasta ja pyrkivät herättämään käyttäytymisellään huomiota. Qalandarit katsoivat, että mikään ei ole epäpuhdasta, sillä kaikki on Allahin ilmentymää. Islamilaisessa kirjallisuudessa qalandarit kuvataan roskaväeksi ja huijareiksi. Heidän toimintansa tuomitaan usein ankarasti. Lisäksi qalandarien vastustajat syyttivät heitä eläimiin sekaantumisesta ja homoseksuaalisuudesta. == Kirjallisuus == * (2. p. 2014) Luokka:Islamilainen filosofia Luokka:Suufilaisuus
Siunattu hulluus (albumi)

Siunattu hulluus on suomalaisen Freud Marx Engels & Jung -yhtyeen toinen studioalbumi ja julkaistiin vuonna 1987. == Kappaleet == ===A-puoli=== # # # # # ===B-puoli=== # * # # # # ===CD-bonukset=== # * # == Lähteet == Luokka:Vuoden 1987 albumit Luokka:Freud Marx Engels & Jungin albumit
Cesare Pavese

Cesare Pavese (9. syyskuuta 1908 Santo Stefano Belbo – 27. elokuuta 1950 Torino) oli italialainen runoilija, kirjailija, kirjallisuuskriitikko ja kääntäjä. Pavese käänsi 1930-40-luvuilla italiaksi muun muassa Sherwood Andersonia, Gertrude Steinia, John Steinbeckia, John Dos Passosia, Ernest Hemingwayta, William Faulkneria, Herman Melvillea ja James Joycea. Vuosina 1943–1945 Pavese eli fasisminvastaisten partisaanien kanssa Piemonten kukkuloilla. ==Teokset== * Lavorare stanca (Work's tiring), runoja 1936; laajennettu painos 1943 * Paesi Tuoi (Your Villages), romaani 1941 * La Spiaggia (The Beach), romaani 1941 * Feria d'agosto (August Holiday) 1946 * Il Compagno (The comrade), romaani 1947 * Dialoghi con Leucò (Dialogues with Leucò), 1947 * Prima che il gallo canti (Before the Cock Crows), 1949 * La bella estate (The Fine Summer), Three novellas including Tra donne sole (Vain naisten kesken), 1949 * La luna e i falò (Kuu ja kokkotulet), romaani 1950 * Verrà la morte ed avrà i tuoi occhi (Death will come and will have your eyes), poems, 1951 * Il mestiere di vivere: Diario 1935–1950, The business of living: Diaries 1935–1950 (published in English as The Burning Brand), 1952 * Saggi Letterari Kirjallisuusesseitä * Racconti – novelleja * Lettere 1926–1950 – kirjeitä * ==Lähteet== Luokka:Italialaiset runoilijat Luokka:Itsemurhan tehneet Luokka:Vuonna 1908 syntyneet Luokka:Vuonna 1950 kuolleet
The Von Bondies

The Von Bondies on indie rock/garage rock yhtye Detroitista, Michiganista. ==Jäsenet== ===Nykyiset jäsenet=== *Jason Stollsteimer, Laulu ja kitara *Marcie Bolen, Kitara ja laulu *Don Blum, Rummut ja laulu ===Entiset jäsenet=== *Lauren Wilcox, basso (2001) *Carrie Smith, basso ja laulu (2001-2004) *Yasmine Smith, basso ja laulu (talvi 2004-2006) ==Tuotanto== ===Albumit=== * * * ===Singlet=== *"C'mon C'mon" (2004) *"Tell Me What You See" (2004) *Nite Train 7" *It Came From Japan 7" *It Came From Japan CD Single *C'mon C'mon CD Single *Tell Me What You See CD Single Part 1 *Tell Me What You See CD Single Part 2 == Kuvia == Image:Lackofcommunication.jpg|Kansikuva albumille Lack of Communication Image:Rawandrare.gif|Kansikuva albumille Raw and Rare Image:Pawnshoppeheart.jpg|Kansikuva albumille Pawn Shoppe Heart ==Videot== Musiikkivideot: *It Came From Japan *C'mon C'mon *Tell Me What You See DVD:t, joissa esiintyy Von Bondies: * Nine Songs - live tallenne kappaleesta "C'mon C'mon". * Later With Jools Holland - Louder - live tallenne kappaleesta "Lack of Communication". ==Aiheesta muualla== *The Von Bondiesin kotisivusto * *Kuvia Von Bondiesista Von Bondies, The
Rintaan pistää, sukat haisee, enkä pidä Jeesuksesta

Rintaan pistää, sukat haisee, enkä pidä Jeesuksesta on suomalaisen Freud Marx Engels & Jung -yhtyeen debyyttialbumi. Se julkaistiin vuonna 1986. Albumin nimi on mukaelma Jimmy Buffettin kappaleesta "My Head Hurts, My Feet Stink and I Don't Love Jesus". == Kappaleet == ===A-puoli=== # # # # # # ===B-puoli=== # * # # # # # ===CD-bonukset=== # * # == Lähteet == Luokka:Vuoden 1986 albumit Luokka:Vuoden 1986 esikoisalbumit Luokka:Freud Marx Engels & Jungin albumit
Kokemus

Kokemus tarkoittaa sellaisia tietoja, kykyjä ja taitoja selviytyä ympäristössä ja tehtävissä, joita ei ole hankittu teoreettisen opiskelun kautta, vaan vuorovaikutuksessa fysikaaliseen todellisuuteen. Kokemuksella voidaan myös tarkoittaa aivoissa syntyvää prosessia, jossa aivot vastaanottavat ärsykkeitä, ja aivot tulkitsevat nämä ärsykkeet erilaisina kokemuksina. == Kokemustyyppejä == Kokemus voidaan tulkita joko ajan kuluessa kasvavana viisautena ja osaamisena, tai välittömästi koettuna asiana. Kokemus voi olla fyysinen, psykologinen, hengellinen tai emotionaalinen. Kansanviisaus perustuu kokemukseen. Koska kokemus syntyy yksilöllisestä tulkinnasta, se ei aina välttämättä vastaa todellisuutta, tai niitä todellisia tapahtumia, joista tulkinta on tehty. == Kokemus filosofiassa == Eräiden filosofisten teorioiden mukaan on olemassa tietoa, jota ei mitenkään voi saada pelkällä teoreettisella opiskelulla, vaan jonka tietäminen vaatii kokemusta. Esimerkiksi ihminen, joka ei koskaan ole nähnyt värejä, ei teorian mukaan voi tietää, miltä punainen näyttää. Tähän tiedon puutteeseen ei auta, vaikka hänellä olisi kaikki mahdollinen teoreettisesti opiskeltava fysikaalinen tieto kaikesta, esimerkiksi siitä, miten valon fotonit vaikuttavat verkkokalvon soluihin ja miten aivot reagoivat, ja miten värien nimityksiä kielessä käytetään. Vain kokemalla punaisen fysikaalisen maailman kautta, siten että oma keho reagoi valoon, voi teorian mukaan ymmärtää miltä punainen näyttää. Tämä kuuluisa argumentti on alun perin filosofi Frank Jacksonin keksintöä. Se yrittää perustella, että teoreettisesti ymmärrettävissä fysikaalinen oleva maailma ei ole kaikki mitä on, vaan sen ulkopuolella on asioita, joista voi saada tietoa, nimittäin kvalioita. Myöhemmin monet muut, myös Jackson itse torjuvat argumentin. Pelkästään kokemukseen perustuvaa tietoa on alettu pitää "tietotaitona" () tai kykynä, joka ei tuo lisää tietoa tosiasioista. Punaisen ensi kertaa nähnyt ihminen ei siis opi mitään uutta teoreettista tietoa tosiasioista, hän saa vain kykyjä, kuten kyvyn kuvitella punaisen mielessään ja kyvyn tunnistaa punaisen jatkossakin. Näin ollen argumentti epäonnistuu yrittäessään osoittaa, että fysikaalisen maailman ulkopuolella on jotakin, esimerkiksi henkinen todellisuus tai sielu, jossa kvaliat näyttäytyvät. == Lähteet == * * Ludlow, Peter & Nagasawa, Yujin & Stoljar, Daniel: There's Something About Mary; Essays on Phenomenal Consciousness and Frank Jackson's Knownledge Argument. == Aiheesta muualla == * Luokka:Filosofian termit Luokka:Tieteenfilosofia Luokka:Tietoteoria Luokka:Seulonnan keskeiset artikkelit